Document ID: 32006R0767

KOMISSION ASETUS (EY) N:o 767/2006,
annettu 19 päivänä toukokuuta 2006,
tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen tuontia koskevien tariffikiintiöiden avaamisesta ja hallinnoinnista annetun asetuksen (EY) N:o 1081/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 32 artiklan 1 kohdan,
sekä katsoo seuraavaa:
(1)
Komission asetuksessa (EY) N:o 1081/1999 (2) säädetään tiettyjen elävien nautaeläinten monivuotisen tuontitariffikiintiön avaamisesta ja hallinnoinnista.
(2)
Tullitariffeja ja kauppaa koskevan yleissopimuksen (GATT) 1994 XXIV artiklan 6 kohdan ja XXVIII artiklan mukaisesti Euroopan yhteisön ja Amerikan yhdysvaltojen välisessä kirjeenvaihtona tehdyssä sopimuksessa (3), joka on hyväksytty neuvoston päätöksellä 2006/333/EY (4), määrätään asetuksessa (EY) N:o 1081/1999 säädetyn tuontitariffikiintiön mukautuksesta 1 päivästä heinäkuuta 2006.
(3)
Tässä kiintiössä käytettävissä olevat määrät huomioon ottaen ja hallinnoinnin yksinkertaistamiseksi on aiheellista poistaa asetuksen (EY) N:o 1081/1999 9 artiklassa tarkoitettu toinen myöntämiskierros.
(4)
Asetus (EY) N:o 1081/1999 olisi muutettava vastaavasti.
(5)
Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1081/1999 seuraavasti:
1)
Asetuksen 1 artiklan 1 kohdan taulukon neljännessä sarakkeessa ”Kiintiön suuruus (eläintä)”:
a)
korvataan luku ”5 000” luvulla ”710” järjestysnumeron 09.0001 osalta;
b)
korvataan luku ”5 000” luvulla ”711” järjestysnumeron 09.0003 osalta.
2)
Korvataan 2 artiklan 1 kohta seuraavasti:
”1. Edellä olevan 1 artiklan 1 kohdassa tarkoitetut kaksi kiintiön määrää jaetaan sarjanumeron 09.0001 osalta kahteen osaan, joista ensimmäinen on suuruudeltaan 500 eläintä ja toinen 210 eläintä, ja sarjanumeron 09.0003 osalta kahteen osaan, joista ensimmäinen on suuruudeltaan 500 eläintä ja toinen 211 eläintä.
a)
Kunkin kiintiön määrän ensimmäinen osa jaetaan sellaisten yhteisön tuojien kesken, jotka voivat todistaa tuoneensa järjestysnumeroiden 09.0001 ja/tai 09.0003 osalta kiintiöihin kuuluvia eläimiä kyseistä tuontivuotta edeltäneiden 36 kuukauden aikana.
Jäsenvaltiot voivat kuitenkin hyväksyä viitemääräksi edellisen tuontivuoden tuontioikeudet, joita ei ole myönnetty kansallisen toimivaltaisen elimen hallinnollisen virheen vuoksi mutta joihin tuojalla olisi ollut oikeus.
b)
Kunkin kiintiön määrän toinen osa varataan tuojille, jotka voivat todistaa tuoneensa kolmansista maista kyseistä tuontivuotta edeltäneiden 12 kuukauden aikana vähintään 75 CN-koodiin 0102 kuuluvaa elävää nautaeläintä.”
3)
Poistetaan 9 artikla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä toukokuuta 2006.

Labels: 3
6